འདི་གའི་གསར་འགོད་པས་དྷ་ས་ས་གནས་མགོ་འཛིན་ཟླ་བ་རིན་ཆེན་ལགས་སུ།གནད་དོན་དེའི་ཐོག་མའི་བྱུང་རིམ་སྐོར་ལ་དྲིས་པར་ཁོང་གིས།ཐོག་མར་གནས་ཚུལ་དེ་སིམ་ལ་ནས་བྱུང་ཡོད་པ་དང་།གནས་དེར་གཞུང་གི་ཆོག་མཆན་མེད་པར་འཛུགས་སྐྲུན་བྱས་པ་དང་།ཁང་པ་དང་མགྲོན་ཁང་མང་པོ་ཞིག་གཞུང་གི་ཆོག་མཆན་ལས་བརྒལ་ཏེ་ཐོག་རྩེག་འཕར་མ་བརྒྱབས་དང་།ཡང་ན་ས་ཆ་འཕར་མ་བཟུང་བ་སོགས་ཀྱི་ཁྲིམས་འགལ་བྱ་སྤྱོད་དེ་དག་ལ་ཁ་མཆུ་དང་གླེང་སློང་བྱུང་བ་རེད།མཐར་གནས་ཚུལ་ཛ་དྲག་ཏུ་ཕྱིན་ནས་དབུས་གཞུང་གི་ཁོར་ཡུག་དོ་དམ་གྱི་ཁྲིམས་ར་མཐོ་ཤོས་ཏེ།ཨེན་ཇི་ཊིཡིས་རྒྱ་གར་ཆེས་མཐོའི་ཁྲིམས་ཞིབ་ཁང་བརྒྱུད་སིམ་ལ་གྲོང་སྡེའི་ལས་ཁུངས་ཁག་གིས་ཆོག་མཆན་མེད་པར་ཤིང་ནགས་གཅོད་བྲེག་དང་།ཁང་པ་དང་མགྲོན་ཁང་འཛུགས་བསྐྲུན་བྱེད་དུ་བཅུག་པ་དེ་ནག་ཉེས་ཆེན་པོ་ཡིན་པ་དང་།དེའི་ཐད་ལ་ཞིབ་འཇུག་བྱ་དགོས་པའི་བཀོད་ཁྱབ་བཏང་བ་ལྟར་ལག་བསྟར་བྱས་ཡོད་པ་དང་།དེ་ལ་བརྟེན་ནས་དྷ་རམ་ས་ལའང་ཞིབ་འཇུག་བྱས་ཏེ་དངོས་སུ་སྙན་ཐོའི་ནང་ཟ་ཁང་དང་མགྲོན་ཁང་༡༥༥ལྷག་གིས་ཁྲིམས་འགལ་འཛུགས་བསྐྲུན་བྱས་ཡོད་པ་འཁོད་ཡོད་པ་མ་ཟད།དེ་ལྟ་བུའི་གནད་དོན་བྱུང་དང་འབྱུང་བཞིན་ཡོད་པས་ཞིབ་འཇུག་ཞིབ་ཚགས་སུ་གཏོང་དགོས་པའི་བཀོད་ཁྱབ་བཏང་སྐོར་བརྗོད་བྱུང་།